Baie lekker naweek weg, dis 'n lieflike huis en baie mooi gemeubileer. Kombuis was ook volledig toegerus wat dit baie gerieflik maak vir gesinne. Daar is 'n plekkie vir elke een in die gesin om te ontspan van oud tot jonk. Dankie Frans vir al die ekstra inligting van restaurante en dinge om te gaan doen.
Baie netjies en met sorg ingerigte verblyf. Kommunikasie met eienaar was deurentyd uitstekend. Die eenheid is deel van 'n sekuriteitskompleks en eie alarmsisteem vir eenheid maak daarvan 'n veilige verblyfopsie. Die uitleg is ruim en 'n luukse gevoel maak dit beslis 'n plek waarheen ons graag sal wil terugkeer en met vrymoedigheid kan aanbeveel!
KwaMdoni is in 'n goed bestuurde kompleks geleë, letterlik 'n blok vanaf die strand en binne stapafstand van die Zinkwazi-hoofstrand. Die vakansiehuis is goed ingerig, netjies en skoon. Al die slaapkamers het lugversorging wat dit baie gemaklik maak. Die eienaar doen baie moeite om vakansiegangers in te lig oor die omgewing, toeristeaantreklikhede ens. Die kommunikasie vooraf en gedurende ons verblyf was uitsonderlik.